


PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

Bucureşti, 

Nr. 21/708/05.02.2003





R  A  P  O  R  T

asupra proiectului de Lege privind aprobarea Ordonanţei de urgenţă a Guvernului  nr.122/2002  pentru modificarea art.138 din Ordonanţa de urgenţă a Guvernului nr. 28/2002 privind valorile mobiliare, serviciile de investiţii financiare şi pieţele reglementate
1. În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului  nr.122/2002  pentru modificarea art.138 din Ordonanţa de urgenţă a Guvernului nr. 28/2002 privind valorile mobiliare, serviciile de investiţii financiare şi pieţele reglementate, trimis cu adresa nr. 651/ 16.12.2002.

     La întocmirea prezentului raport, Comisia a avut în vedere:

- avizul nr.1260/03.10.2002 al Consiliului Legislativ; 

- avizul nr.651/17.12.2002 al Comisiei juridice, de disciplină şi imunităţi;

- avizul nr.  651/17.12.2002 al Comisiei pentru buget, finanţe şi bănci.

Proiectul de Lege are ca obiect aprobarea Ordonanţei de urgenţă a Guvernului nr.122/2002, ce prevede necesitatea modificării art.138 din Ordonanţa de urgenţă a Guvernului nr. 28/2002 privind valorile mobiliare, serviciile de investiţii financiare şi pieţele reglementate. Instituirea în regim de urgenţă a măsurilor propuse în acest proiect de act normativ a fost dată de semnalele privind impactul negativ creat de unele prevederi ale legii asupra investitorilor strategici din economia României, ce au dobândit de la stat pachetul majoritar de acţiuni la societăţi deţinute public.

Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege, în şedinţa din data de 5 februarie 2003. 

 2. Proiectul de Lege face parte din categoria legilor organice, potrivit prevederilor art. 74 alin.(1) din  Constituţie.

 3. La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, din partea CNVM: domnul Popescu Emilian – consilier şi din partea Ministerului Finanţelor Publice: doamna  Stoinea Ileana – consilier.

 4. La lucrările Comisiei au fost prezenţi 28 deputaţi, din totalul de 31 membri ai Comisiei.

 5. Proiectul de lege a fost primit de la Senat care l-a adoptat în şedinţa din 5 decembrie 2002.

   În urma dezbaterii, Comisia propune, cu 28 voturi pentru, respingerea proiectului de Lege privind aprobarea Ordonanţei de urgenţă a Guvernului  nr.122/2002  pentru modificarea art.138 din Ordonanţa de urgenţă a Guvernului nr. 28/2002 privind valorile mobiliare, serviciile de investiţii financiare şi pieţele reglementate, având în vedere că prevederile acestei ordonanţe au fost abrogate expres prin art.II din Ordonanţa de urgenţă a Guvernului nr. 165/2002.

                       PREŞEDINTE,                                       

Dan Radu Ruşanu                                   

SECRETAR,

                                              Lucia-Cornelia Lepădatu

Vă înaintăm, alăturat, RAPORTUL asupra proiectului de Lege privind aprobarea Ordonanţei de urgenţă a Guvernului  nr.122/2002  pentru modificarea art.138 din Ordonanţa de urgenţă a Guvernului nr. 28/2002 privind valorile mobiliare, serviciile de investiţii financiare şi pieţele reglementate trimis Comisiei, pentru examinare în fond, în procedură de urgenţă, cu adresa nr. 651 din  16 decembrie 2002. 

 PREŞEDINTE,

                                                Dan Radu RUŞANU

